Does Quran Cause Sakun Or Iztirab (قرآن انسانوں میں سکون پیدا کرتا ہے یا اضطراب)
دنیا کس نے پیدا کی، کیوں پیدا کی، ہمارا دنیا میں پیدا ہونے کا مقصد کیا ہے وغیرہ یہ سب بنیادی سوالات ہیں جن کا جواب نہ ملے تو انسان بے چینی اور بے مقصدیت محسوس کرتا ہے۔ اس کے جوابات خدا نے ہمیں مہیا کر دیے ہیں۔ اس لیے ہمارا عقلی اطمینان ہوگیا کہ ہم کیوں پیدا ہوئے۔ تاہم اس سے اضطراب پیدا ہوتا ہے کہ ہم نے دنیا میں کامیاب ہونا ہے کیونکہ ہماری جواب دہی ہونی ہے۔ یہ فکر مندی اضطراب پیدا کرتی ہے۔ گناہ ہو جائے تو انسان فکر مند ہو جاتا ہے۔ اس کے علاوہ انسان کو بہت سے حالات درپیش ہوتے ہیں،۔ کوئی نقصان ہو جاتا ہے، کوئی کھو جاتا ہے، کوئی بیماری لاحق ہو جاتی ہے۔ ایسا نقصان ہو جاتا ہے یا ایسا غم لاحق ہو جاتا ہے جس کی تلافی ممکن نہیں ہوتی۔ اس صورت میں انسان مضطرب ہو جاتا ہے۔ یہ الگ معاملہ ہے۔